ΑΝΑΚΟΙΝΩΣΗ- ΚΑΛΕΣΜΑ ΓΙΑ ΤΟΥΣ ΟΜΙΛΟΥΣ

Όπως ορίζεται στο άρθρο 12 του νόμου ([ν.4692/2020](https://4dim-ermoup.kyk.sch.gr/wp-content/uploads/2021/08/nomos_yp_arithm._46922020.pdf)) για τη λειτουργία των Πρότυπων και Πειραματικών Σχολείων οι “**Όμιλοι  δημιουργικότητας και δημιουργικότητας**” αποτελούν έναν μεταξύ των πολλών σκοπών των Πειραματικών Σχολείων και θεσμοθετήθηκαν με σκοπό την αξιοποίηση των ιδιαίτερων ικανοτήτων, κλίσεων και ενδιαφερόντων των μαθητών/τριών τόσο των Πειραματικών Σχολείων όσο και των άλλων δημόσιων σχολείων ([Κανονισμός λειτουργίας ομίλων αριστείας – 2020](https://4dim-ermoup.kyk.sch.gr/wp-content/uploads/2021/09/kanonismos_omilon_09_2020.pdf)). Η παρακολούθηση των μαθητών/τριών είναι χωρίς οικονομική επιβάρυνση, καθώς είναι οργανικό κομμάτι του δημόσιου σχολείου. Επιπλέον, ένα από τα πρωταρχικά στοιχεία της λειτουργίας των δημόσιων Πειραματικών Σχολείων είναι *η διάχυση στην εκπαιδευτική κοινότητα του τόπου*. Γι’ αυτό καθίσταται **σημαντική κι απαραίτητη η συμμετοχή μαθητών/τριών κι από άλλα Δημοτικά Σχολεία.** Το κάλεσμα για τους ομίλους αφορά όλα τα Δημοτικά Σχολεία της Σύρου.

**Αιτήσεις παρακολούθησης** υποβάλλονται ηλεκτρονικά **στην ιστοσελίδα του 4ου Πειραματικού Δημοτικού Σχολείου Ερμούπολης**  ([4ο Πειραματικό Δημοτικό Σχολείο Ερμούπολης](https://4dim-ermoup.kyk.sch.gr/?page_id=121)) από τους γονείς και κηδεμόνες των παιδιών έως και την **Τετάρτη 29 Σεπτεμβρίου 2021.**

Η λειτουργία των Ομίλων θα ξεκινήσει τη **Δευτέρα 4 Οκτωβρίου** και θα ολοκληρωθεί με το πέρας του διδακτικού έτους. Το ωράριο λειτουργίας των ομίλων είναι από 2 έως 4 διδακτικές ώρες, μία με δύο φορές την εβδομάδα και μετά το πέρας των μαθημάτων, ενώ **κάθε μαθητής/τρια μπορεί να παρακολουθεί έως 2 Ομίλους**.

 Στο πλαίσιο των Ομίλων, κάθε εκπαιδευόμενος/η αναλαμβάνει συγκεκριμένες υποχρεώσεις: παραδίδει εργασίες και εκπληρώνει οποιοδήποτε άλλο έργο του αναθέτει στη διάρκεια του έτους ο υπεύθυνος καθηγητής. Με την ολοκλήρωση της επιτυχούς συμμετοχής του στον Όμιλο, και εφόσον δεν υπερβαίνει το όριο των επιτρεπόμενων απουσιών (8 ή 16) απουσίες ετησίως ανάλογα με το ωράριο λειτουργίας του Ομίλου, λαμβάνει **πιστοποιητικό επιτυχούς παρακολούθησης**.

 Από τη Διεύθυνση και τον Σύλλογο Διδασκόντων

 του 4ου Πειραματικού Δημοτικού Σχολείου Ερμούπολης

.